Gran Premio do Reino Unido de 2017

O **Gran Premio do Reino Unido de 2017** (coñecido oficialmente como o **2017 Formula 1 Rolex British Grand Prix**) foi unha carreira de Fórmula 1 que se celebrou o 16 de xullo de 2017, no Circuíto de Silverstone, Northamptonshire e Buckinghamshire, Inglaterra, Reino Unido. A carreira foi a décima rolda da tempada  de Fórmula 1, a septuaxésima segunda (72ª) edición do Gran Premio do Reino Unido, e a quincuaxésimo terceira (53ª) vez que a carreira disputouse no Circuíto de Silverstone.

## Informe 
### Antecedentes 
A primeira sesión de adestramentos libres viu o debut público do dispositivo "escudo" de protección do cockpit, unha estrutura reforzada de choque de perspex montada no monocasco. O escudo está deseñado para proporcionar unha protección adicional do piloto ao desviar os restos da cabeza do piloto sen comprometer a capacidade dos comisarios para acceder á cabina en caso dun accidente. As probas iniciais serán levadas a cabo por Ferrari para avaliar o deseño do escudo antes da introdución planeada na tempada .

### Cualificación 
;Q1
O adestramento comezou con choiva e a pista bastante mollada. Os coches saíron á pista calzados con pneumáticos intermedios, e os RBR pronto se destacaron. Ricciardo fixo o mellor tempo, asumindo a punta con 1:42.966, pero, inmediatamente o australiano parou na pista con problemas no coche. Trala aparición da bandeira vermella o adestramento ficou paralizado, e volveu con pouco máis de 10 minutos para o final. Coa choiva diminuíndo, Verstappen confirmou o bo desempeño do equipo austríaco e lideraba a sesión até que Alonso resolveu dar un show particular para o público inglés. Con pouco tempo para o termo do adestramento, o español foi aos boxes, trocou os pneumáticos intermedios polos superbrandos, e anotou o mellor tempo da sesión con 1:37.598 para delirio total das bancadas.

**Eliminados:** Lance Stroll (Williams), Kevin Magnussen (Haas), Pascal Wehrlein (Sauber), Marcus Ericsson (Sauber) e Daniel Ricciardo (Red Bull).

;Q2
Coa pista secando, os pilotos optaron por iniciar o Q2 con pneumáticos superbrandos. No principio da sesión, Hülkenberg deu o ton, liderando cun tempo de 1:31.085. Os pneumáticos foron quecendo e a batalla entre Mercedes e Ferrari se intensificou, con Hamilton sacándolle o liderado á escuadra italiana. Se na Q1 Alonso conseguiu sacar un coello da chisteira, no Q2 o español sucumbiu ao pouco potente coche de McLaren e terminou no 13º posto, co seu compañeiro de equipo Vandoorne pasando para o Q3 en sétimo lugar. Masa tampouco foi ben, e fechou a sesión na 15ª posición.

**Eliminados:** Jolyon Palmer (Renault), Daniil Kvyat (Toro Rosso), Fernando Alonso (McLaren), Carlos Sainz (Toro Rosso) e Felipe Massa (Williams).

;Q3
Na disputa pola pole position, Hamilton tratou de tomar as rendas do adestramento, pronto logrou o liderado con 1:27.231. Lewis estaba imbatible, facendo o mellor tempo en todos os sectores da pista, anotando a 67ª pole position da súa carreira con 1:26.600. Os dous Ferrari acabaron consecutivos con Räikkönen segundo e Vettel terceiro. O Pole no adestramento do GP da Austria, Bottas foi só o cuarto, con Verstappen quinto.

## Clasificación
### Cualificación
A letra en grosa indica o mellor tempo na Q1, Q2 e Q3.

### Carreira
### Posicións logo da carreira 
;Clasificación no campionato de pilotos

;Clasificación do campionato de construtores

* **Nota**: Só están incluídos os cinco primeiros postos en ambos os grupos de clasificación.

## Notas 
## Ligazóns externas